ai4bharat/Pralekha huggingface dataset:
وزیراعظم کا دفتر
وزیراعظم نے جوہری توانائی کمیشن کے سابق چیئرمین ڈاکٹرشری کماربنرجی کے انتقال پراظہارتعزیت کیا
نئی دہلی ،23مئی :وزیراعظم ، جناب نریندرمودی نے جوہری توانائی کمیشن کے سابق چیئرمین ڈاکٹرشری کمار بنرجی کے انتقال پررنج وغم کا اظہارکیاہے ۔
ایک ٹوئٹ پیغام میں وزیراعظم نے کہاکہ ‘‘ ڈاکٹرشری کماربنرجی کو بھارتی سائنس خاص طورسے جوہری توانائی اور دھاتوں کے شعبے میں ان کے رہنمائی پرمبنی تعاون کے لئے یادکیاجائے گا۔ وہ ایک مایہ ناز سرپرست اور ادارہ ساز بھی تھے ۔ میں ان کے انتقال سے غم زدہ ہوں ۔ ان کے خاندان کے تئیں اظہارتعزیت کرتاہے ۔ اوم شانتی ’’۔
وزیراعظم کا دفتر
وزیر اعظم نے اتر پردیش سے راجیہ سبھا کے ایم پی، جناب ہردوار دوبے کے انتقال پر اظہار تعزیت کیا
وزیر اعظم جناب نریندر مودی نے اتر پردیش سے راجیہ سبھا کے ایم پی، جناب ہردوار دوبے کے انتقال پر گہرے رنج و غم کا اظہار کیا ہے۔
’’بی جے پی کے جانباز رکن پارلیمنٹ ہر دوار دوبے جی کے انتقال سے کافی دکھ ہوا ہے۔ وہ زمین سے جڑے ایک ایسے لیڈر تھے، جو اتر پردیش کی ترقی کے سفر میں اپنے اہم تعاون کے لیے ہمیشہ یاد کیے جائیں گے۔ صدمہ کی اس گھڑی میں ایشور ان کے اہل خانہ اور چاہنے والوں کو قوت فراہم کرے۔ اوم شانتی!‘‘
ماحولیات، جنگلات اور موسمیاتی تبدیلی کی وزارت
آلودگی سے پاک بہتر ماحول کے تئیں بیداری
نئی دہلی16دسمبر؍2021
ماحولیات ، جنگلات اور آب و ہوا میں تبدیلی کے وزیر مملکت جناب اشونی کمار چوبے نے آج راجیہ سبھا میں بتایا کہ ماحولیات ، جنگلات اور آب و ہوا میں تبدیلی کی وزارت ملک بھر میں آلودگی سے پاک بہتر ماحول کو وسعت دینے کےلئے سی اے ایم پی اے کے تحت مرکز کی اسپانسر شپ والی اسکیموں اور فنڈ ز کے ذریعے جنگل بانی کی سرگرمیاں انجام دینے کےلئے ریاستوں اور مرکز کے زیر انتظام علاقوں کی مدد اور تعان کرتی ہے۔وزارت جنگلات کے عالمی دن، ماحولیات کے عالمی دن، ون مہوتسو ، وائلڈ لائف ویک، حیاتیاتی تنوع کے عالمی دن جیسے مختلف موقعوں پر شجر کاری اور دیگر پھولوں کے نمونوں کی معلومات کوعام کرتی ہےاور اسے پھیلاتی ہے، جو مختلف کانفرنسوں ، ورکشاپس ، بڑے پیمانے پر شجر کاری وغیرہ کے ذریعے ایک خاص خطے میں قدرتی طورپر پیداہوتے ہیں۔ریاست کے جنگلات کے محکمے بھی کتابوں ، پمفلیٹ، سائن بورڈ اور بروشر کے ذریعے اپنی طبی املاک کے ساتھ درختوں، جڑی بوٹیوں اور جھاڑیوں کے مقامی نمونوں کی معلومات کو بھی فروغ دیتی ہے۔
وزارت نے ریاست ؍مرکز کے زیرانتظام علاقوں کی حکومتوں کے لئے وقتاً فوقتاً جاری کی گئی اپنی ایڈوائزی کے ذریعے جنگل بانی کےپروگراموں اور سرگرمیوں پر زور دیتے ہوئے کہا ہے کہ درخت کے مناسب مقامی نمونوں کی شجر کاری ،مقامی ماحول اورمٹی کے حالات کی بنیاد پر کی جانی چاہئے۔آلودگی سے پاک بھارت کے لئے قومی مشن میں ایک ایسی شجرکاری کی حوصلہ افزائی کی گئی ہے ، جس میں گھاس پھوس، جڑی بوٹیوں، جھاڑیوں اور درختوں کے نمونے شامل کئے گئےہیں۔جنگلاتی علاقوں میں جنگل بانی کے لئے غیر ملکی اور ناگوار پلانٹوں سے گریز کیا گیا ہے۔
آیوش کی وزارت کے نیشنل میڈیسنل پلانٹس بورڈ نے بھی جنگل بانی کے تئیں بیداری پیدا کرنے اور اسے فروغ دینے کےلئے Tinosporiacordifoliaviz ’امرتا فار لائف‘ پر مخصوص جڑی بوٹیوں، جھاڑیوں اور درخت پر مبنی دواؤں کا ایک پلانٹ کا بھی آغاز کیا ہے۔ اس کے علاوہ نیشنل میڈیسنل پلانٹس بورڈ نے 2020ء کے لئے بھی 20 میڈیسنل پلانٹس کا آغاز کیا ہے، تاکہ مقامی لوگوں میں میڈیسنل پلانٹ کے بارے میں معلومات کے میں بیداری پیدا کی جاسکے اور اس کی کاشتکاری کو فروغ دیا جاسکے۔
زراعت اور کاشتکاروں کی فلاح و بہبود کی وزارت
پردھان منتری فصل بیمہ یوجنا کے تحت قسطوں کی وصولی اور بیمہ کے دعوے
زراعت اور کاشتکاروں کی فلاح و بہبود کے مرکزی وزیر جناب نریندر سنگھ تومر کے ذریعہ آج راجیہ سبھا میں ایک تحریری جواب کے تحت یہ اطلاع فراہم کی گئی ہے کہ پردھان منتری فصل بیمہ یوجنا  کے تحت بیمہ کمپنیوں کے ذریعہ وصول کی گئیں مجموعی قسطوں کی وصولی اور بیمہ کمپنیوں کے ذریعہ 2016-17 سے لے کر 2022-23 کے دوران بیمہ کمپنیوں کے ذریعہ ادا کیے گئے دعوؤں کی سال کے لحاظ سے، کمپنی کے لحاظ سے اور ریاست کے لحاظ سے تفصیلات ضمیمہ میں دی گئی ہیں۔
قابل قبول دعوؤں کے حساب سے فصل کی پیداوار/فصل کے نقصان کے تخمینے سے متعلق تمام اہم کام متعلقہ ریاستی حکومت یا ریاستی حکومت اہلکاروں کی مشترکہ کمیٹی اور متعلقہ بیمہ کمپنی دے رہے ہیں۔تاہم، پی ایم ایف بی وائی کے نفاذ کے دوران، بیمہ کمپنیوں کے خلاف عدم ادائیگی اور دعوؤں کی ادائیگی میں تاخیر کے بارے میں کچھ شکایات؛ بینکوں کی جانب سے انشیورنس تجاویز کی غلط/ تاخیر سے جمع کرانے کی وجہ سے دعوؤں کی ادائیگی کے تحت؛ پیداوار کے اعدادو شمار میں تضاد اور اس کے نتیجے میں ریاستی حکومت اور بیمہ کمپنیوں کے درمیان تنازعات، ریاستی حکومت کے ذریعہ اپنے حصہ کا سرمایہ فراہم کرنے میں تاخیر، بیمہ کمپنیوں کی جانب سے کافی اہلکاروں کی عدم تعیناتی، وغیرہ، ماضی میں ملک میں موصول ہوئے ہیں۔ان میں سے بیشتر شکایات کا ازالہ کیا جا چکا ہے۔
چونکہ اس اسکیم کو ریاستی حکومت نے نافذ کیا ہے، اس لیے، بیمہ شدہ کسانوں کے دعوؤں سمیت شکایات/ شکایات کے ازالے کے لیے، پرت دار شکایات کے ازالے کے طریقہ کار کی فراہمی ، اسکیم کے نظرثانی شدہ آپریشنل رہنما خطوط میں ضلعی سطح کی شکایات کے ازالے کی کمیٹی ، ریاستی سطح کی شکایت کے ازالے کی کمیٹی  تشکیل دی گئی ہے۔
ضمیمہ۔ I
وزارات ثقافت
ثقافت کی وزارت نے پنگالی وینکیا کے 146 ویں یوم پیدائش کے موقع پرملک کے تئیں ان کے گرانقدر تعاون کا جشن منانے کی غرض سے آ ج ترنگا اتسو کا انعقاد کیا
سوشل میڈیا اکاؤنٹس پر ڈی پی کو ترنگے سے تبدیل کردیں تاکہ قومی پرچم کے تئیں محبت اور احترام کا اظہار ہوسکے : جناب امت شاہ
گمنام سورما جناب پنگالی وینکیا نے مہاتما گاندھی کی قیادت میں سودیشی آندولن جیسی تحریک میں ایک اہم کردار ادا کیا : جناب جی کشن ریڈی
ثقافت کی وزارت نے پنگالی وینکیاکے 146 ویں یوم پیدائش کے موقع پر ملک کے تئیں ان کے گرانقدر تعاون کا جشن منانے کی غرض سے آج نئی دلی میں ثقافتی اور موسیقی کے شاندار پروگراموں کی ایک شام ‘‘ ترنگا اتسو ’’ کا انعقاد کیا۔
اس تقریب میں داخلی امور اور امداد باہمی کے مرکز ی وزیر جناب امت شاہ نے مہمان خصوصی کی حیثیت سے شرکت کی ۔ اس موقع پر پنگالی وینکیا کے اہل خانہ بھی موجود تھے ۔ پروگرام میں شرکت کرنے والی دیگر ممتاز شخصیات میں ثقافت ، سیاحت اور شمال مشرقی خطے کی ترقی کے وزیر جناب جی کشن ریڈی ، مواصلات ، الیکٹرانکس اور اطلاعاتی ٹکنالوجی اور ریلوے کے وزیر جناب اشونی ویشنو ، پارلیمانی امور اور ثقافت کے وزیر مملکت جناب ارجن رام میگھوال ، خارجی امور اور ثقافت کی وزیر مملکت محترمہ میناکشی لیکھی اور مواصلات کے وزیر مملکت جناب دیو سنہہ چوہان شامل تھے۔
جناب امت شاہ نے اس تقریب کے دوران پنگالی وینکیا کے اعزاز میں ایک یادگاری ڈاک ٹکٹ بھی جاری کیا۔ ترنگا اتسو کے موقع پر بھارت کی جدوجہد آزادی کے انقلابی قبائلی مجاہدین کی یاد میں ‘‘ امرچتر کتھا ’’ کا بھی اجرا کیا گیا۔ جناب امت شاہ نے اس موقع پر پنگالی وینکیا کے اہل خانہ کی عزت افزائی بھی کی ۔ اس کے علاوہ ترنگا ترانہ کا بھی اجرا کیا گیا۔
تقریب سے خطاب کرتے ہوئے داخلی امور اور امداد باہمی کے مرکزی وزیر جناب امت شاہ نے شہریوں پر زور دیا کہ وہ اپنے سوشل میڈیا اکاؤنٹس کی ڈی پی کو ترنگے سے بدل دیں تاکہ قومی پرچم کے تئیں محبت اور احترام کا اظہار ہوسکے۔ وزیرداخلہ نے کہا کہ ہم آزادی کا امرت مہوتسو منارہے ہیں اور وزیر اعظم نے لوگوں سے اپنے اپنے گھروں میں 13 اگست سے 15 اگست کے درمیان قومی پرچم لہرانے کی پرزور اپیل کی تھی ۔ ہرگھر ترنگا مہم میں حصہ لے کر ہم ان لوگوں کو خراج عقیدت پیش کررہے ہیں ، جنہوں نے اپنے ملک کے لئے اپنی جانوں کا نذرانہ پیش کیا۔
اس موقع پر ثقافت ، سیاحت اور شمال مشرقی خطے کی ترقی کے وزیر جناب جی کشن ریڈی نے تقریب میں شرکت کرنے والی ممتاز شخصیات کا خیر مقدم کیا اور کہا کہ 1876 میں آج ہی کے دن گمنام سورما جناب پنگالی وینکیا، جنہوں نے قومی پرچم کا ڈیزائن تیار کیا تھا ، پیدا ہوئے تھے اور انہوں نے مہاتما گاندھی کی قیادت میں سودیشی آندولن سمیت مختلف تحریکوں میں اہم کردار ادا کیا تھا۔ مرکزی وزیر نے مزید کہا کہ مرکزی حکومت نے پنگالی وینکیا کے گرانقدر تعاون کے اعتراف میں ان کی یاد میں اس پروگرام کا انعقاد کیا ہے۔
موسیقی کی شام میں کیلاش کھیر اور کیلاسہ ، ہردیپ کور اور ڈاکٹر راگنی مکھر جیسے استاد فنکاروں نے براہ راست پروگرام پیش کئے ۔
ایک مجاہد آزادی اور بھارت کے قومی پرچم کا ڈیزائن تیار کرنے والے جناب پنگالی وینکیا گاندھیائی اصولوں کے پیروکار تھے اور انہوں نے مہاتماگاندھی کی درخواست پر ہی کیسری ، سفید اور سبز رنگوں اور درمیان میں ایک چکر کے ساتھ بھارت کے قومی پرچم کا ڈیزائن تیار کیا تھا ۔
ہنر مندی کے فروغ اور صنعت کاری کی وزارت
گجرات میں جلد ہی ولیج انجینئرس پروگرام شروع کیا جائے گا
جناب راجیو چندر شیکھر نے گجرات کے ممبران پارلیمنٹ اور وزراء کے ساتھ میٹنگ کی
فروغ ہنرمندی اور انٹرپرینیورشپ  کے وزیر مملکت جناب راجیو چندر شیکھر نے گجرات کے ممبران پارلیمنٹ اور وزراء کے ساتھ ان کے مقامی علاقوں میں قبائلی نوجوانوں کے لیے ہنر مندی کے ہدف بند مواقع پیدا کرنے پر تبادلہ خیال کیا، تاکہ نقل مکانی کی طرف رغبت کو کم کیا جا سکے۔
کل ’’ہنر مندی‘‘ سیریز کے تحت ہونے والی بات چیت میں ’’ویلیج انجینئرس‘‘ پروگرام پر توجہ مرکوز کی گئی، جسے ریاست میں جلد ہی شروع کیا جائے گا۔
مقامی طور پر مواقع فراہم کرنے کی ضرورت پر زور دیتے ہوئے، جناب چندر شیکھر نے کہا کہ پروگرام کے تحت، قبائلی نوجوانوں کو متعدد ہنر کی تربیت ملے گی، تاکہ وہ اپنے متعلقہ اضلاع میں معاشی سرگرمیوں میں حصہ لے سکیں۔ انھوں نے مزید کہا کہ ریاستی حکومت اور مرکز کو اس پروگرام کو نافذ کرنے کے لیے تال میل سے کام کرنا چاہیے۔
الیکٹرک وہیکلز ، ڈرون مینوفیکچرنگ، آرگینک فوڈ مینوفیکچرنگ، مینگو پروسیسنگ، ٹیکسٹائل مینوفیکچرنگ وغیرہ کے شعبوں میں مواقع پر تبادلہ خیال کیا گیا۔
میٹنگ میں خواتین کو بااختیار بنانے، بالخصوص ہینڈ لوم اور دست کاری کے شعبوں میں، روزی روٹی کے امکانات کو بڑھانے، مقامی وسائل کے استعمال اور کاروباری مہارتوں کو فروغ دینے کی تجاویز پر بھی غور کیا گیا۔
یہ پروگرام جو وزیر اعظم نریندر مودی کے خود انحصاری یا آتم نربھرتا کے وژن سے مطابقت رکھتا ہے، کا مقصد تمام کمیونٹیز کے لیے جامع ترقی کو یقینی بنانا ہے۔
حال ہی میں، ولیج انجینئر پروگرام کا آغاز مدھیہ پردیش سے کیا گیا تھا، تاکہ قبائلی نوجوانوں کو ایک ساتھ ہنرمندی باسکیٹ کی سہولت فراہم کر کے تربیت دی جاسکے۔ گاؤں کے انجینئروں کے پہلے بیچ کو سرٹیفکیشن کی شکل میں تسلیم بھی کیا جا چکا ہے۔
عملے، عوامی شکایات اور پنشن کی وزارت
تمام شمال مشرقی ریاستوں میں ای۔ آف قائم کئے جائیں گے: ڈاکٹر جتیندر سنگھ
ای۔ آفس کے پروجیکٹ کو آگے بڑھانے کے لئے ایک جوائنٹ اسٹیئرنگ کمیٹی کی تجویز پیش کی
نئی دہلی، 12 جون 2020، عملے، عوامی شکایات اور پنشن کے مرکزی وزیر مملکت ڈاکٹر جتیندر سنگھ نے آج ایک مقررہ مدت میں شمال مشرق کی آٹھوں ریاستوں میں ای۔ آفس قائم کرنے کا مشورہ دیا۔ انہوں نے اس موضوع پر ایک ویبینار سے خطاب کیا جس میں خطے کے وزرائے اعلی اور آئی ٹی وزرا نے شرکت کی۔ ڈاکٹر سنگھ نے کہا کہ ای۔ آفس پروجیکٹ سے وزیراعظم جناب نریندر مودی کے ‘‘کم سے کم حکومت، زیادہ سے زیادہ حکمرانی’’ کے ویژن کو پورا کیا جائے گا اور اس سے انتظام میں آسانی، شفافیت اور شہریوں پر مرکوز ڈلیوری میکانزم کو یقینی بنایا جائےگا۔ انہوں نے کہا کہ ای۔ آفس پروجیکٹ ڈیجیٹل انڈیا کا ایک بنیادی ستون ہے اور اب تک حکومت ہند نے 55 وزارتوں میں اسے نافذ کیا ہے۔
شیلانگ اعلامیہ کا ذکر کرتے ہوئے ڈاکٹر جتیندر سنگھ نے کہا کہ ای۔ آفس کی ترقی اور اس کی خدمت کا معیار کلیدی حیثیت رکھتے ہیں اور ا ب اس شاندار مقصد کوپورا کرنے کا وقت آگیا ہے۔ وزیر موصوف نے تمام ریاستوں میں سول سکریٹریٹ سے لیکر ضلعی سطح تک ای۔ آفس مشن کو نافذ کرنے کےلئے تمام تکنیکی اور مالی امداد کی یقین دہانی کرائی ۔
ڈاکٹر جتیندر سنگھ نے ای۔ آف پروجیکٹ کو آگے بڑھانے کےلئے ایک جوائنٹ اسٹیئرنگ کمیٹی کا بھی اعلان کیا، جس کی صدارت ڈی او این ای آر کے سکریٹری کریں گے۔ ای۔ آفس پروجیکٹ کو نافذ کرنے اور اس سلسلے میں اقدامات کا مشورہ دینے کے لئے اے آر پی جی، الیکٹرانکس اور اطلاعاتی ٹکنالوجی کی وزارت ، این آئی سی، این ای سی اور شمال مشرق کی آٹھوں ریاستوں کے نمائندے کمیٹی کا حصہ ہوں گے۔
ڈاکٹر جتیندر نے کہا کہ75 مرکزی وزارتوں/ محکموں میں ای۔ آفس کی ترقی کی وجہ سے ہی ایک ڈیجیٹل سینٹرل سکریٹریٹ کی تشکیل ہوئی جس نے کووڈ۔ 19 لاک ڈاؤن کی مدت میں گھر سے کام کرنے کو یقینی بنایا۔؎
شمال مشرقی ریاستوں کے لئے ای۔ آفس سے متعلق ورکشاپ میں اروناچل پردیش، ناگالینڈ، سکم اور میگھالیہ کے وزرائے اعلی اور آسام، منی پور، میزورم اور تریپورہ کے آئی ٹی وزرا نے شرکت کی۔ شمال مشرقی ریاستوں کے چیف سکریٹری، ایڈیشنل چیف سکریٹری اور انتظامی اصلاحات کے پرنسپل سکریٹری اور آئی محکموں کے سکریٹریوں نے بھی ورکشاپ میں شرکت کی۔ آج کے ویبینار میں مجموعی طور پر 220 لوگوں نے شرکت کی۔
اپنے افتتاحی خطاب میں ڈی اے آر پی جی کے سکریٹری ڈاکٹر کے شیواجی نے کہا کہ پورے شمال مشرق خطے کو موثر طریقے سے ای۔ آفس کے نفاذ پر آئی ٹی کی طاقت سے لیس نوجوانوں کا فطری طور پر فائدہ ملے گا۔ مرکزی وزیر کے ذریعہ ویبینار سے خطاب کئے جانے سے قبل ڈاکٹر شیواجی نے ایک تعمیری تکنیکی اجلاس کا بھی انعقاد کیا۔
ای۔ ورکشاپ میں ایڈیشنل سکریٹری ڈی اے آر پی جی جناب وی شری نواس ، جوائنٹ سکریٹری ڈی اے آر پی جی محترمہ جیہ دوبے اور دیگر افسروں نے بھی شرکت کی۔
۔۔۔۔۔۔۔۔۔۔۔
م ن۔ ا گ۔ن ا۔

U-3245
(Visitor Counter : 118
کامرس اور صنعت کی وزارتہ
زرعی زمین پرصنعتوں کا قیام
نئیدہلی18جولائی ۔کامرس اور صنعت کے وزیر مملکت جناب سوم پرکاش نے لوک سبھا میں ایک سوال کے تحریری جواب میں بتایا کہ زمین اور اس کا بندوبست ریاست کی قانون سازیہ اور اس کی انتظامیہ کے تحت آتا ہے ۔ جیسا کہ  میں بتایا گیا ہے۔زرعی زمین پر صنعتوں کا قیام ریاستی سرکاروں / مرکز کے زیر انتظام علاقوںکی انتظامیہ کے ذریعہ عمل میں آتا ہے۔
مرکزی حکومت نے زمین کی حصولی اور بازآبادکاری کے لئے مناسب معاوضے اورشفافیت کا قانون 2013 میں بنایا تھا جس کا اطلاق یکم جنوری 2014سے شروع ہوا۔اس کے تحت زمین عوامی مقصد کے ایکوائر کی جاسکتی ہے ،جس میں اور باتوں کے علاوہ صنعتی کوریڈور کے پروجیکٹ بھی شامل ہوتے ہیں۔اس قانو ن کی دفعہ دس میں کہا گیا ہے کہ کئی فصلوںکی سنچائی والی زمین خصوصی حالات کے علاوہ کسی اور حالت میں ایکوائر نہیں کی جائے گی۔
م ن ۔ ۔رم
U-3221
(Visitor Counter : 35
اقلیتی امور کی وزارتت
’’اقلیتی طلباء کے لیے تعلیمی قرض کے مسائل‘‘ پر سیمینار
این ایم ڈی ایف سی نے’اقلیتی طلبہ کے لیے تعلیمی قرضوں کے مسائل‘ پر ایک سیمینار کا انعقاد کیا گیا۔ اس سیمینار میں جامعہ ملیہ اسلامیہ یونیورسٹی، الفلاح یونیورسٹی، مولانا آزاد یونیورسٹی، گرو نانک انسٹی ٹیوٹ آف مینجمنٹ اینڈ انفارمیشن ٹیکنالوجی کے ماہرین تعلیم، ایس بی آئی، کینرا بینک اور پی این بی کے حکام، ریاستی چینلائزنگ شراکت داروں یعنی جے اینڈ کے انٹرپرینیورشپ ڈیولپمنٹ انسٹی ٹیوٹ  کے افسران اور راجستھان اقلیتی مالیاتی اور ترقیاتی کوآپریٹو کارپوریشن  اور این ایم ڈی ایف سی کے افسران نے سیمینار میں شرکت کی۔
2. این ایم ڈی ایف سی کے سی ایم ڈی ،ڈاکٹر راکیش سروال نے اپنے کلیدی خطاب میں اعلیٰ تعلیم کو اقلیتوں کے لیے قابل رسائی بنانے اور بیداری، رسائی اور کریڈٹ گارنٹی کے مسائل کو حل کرنے کی اہمیت پر روشنی ڈالی۔ انہوں نے بتایا کہ این ایم ڈی ایف سی نے پہلے ہی حکومت کے سامنے یتیموں کے لیے شریک قرض لینے والوں کا معاملہ اٹھایا ہے۔
3. سیمینار کے دوران موصول ہونے والی تجاویز میں شامل ہیں:-
 این ایم ڈی ایف سی کے لیے، ایس سی ایف کو تعلیمی قرضوں میں 20فیصد کی حد کو ہٹانے کے لیے ، انشورنس پریمیم شامل کریں اور تعلیمی قرضوں کے تحت زیادہ قرض دینے کی اجازت دیں۔
 بینکوں کے لیے، قرض کے عمل کو آسان بنانےکی غرض سے قلیل مدتی لاگت والے انتہائی روزگار پر مبنی نصاب جیسے مصنوعی ذہانت، ڈیٹا اینالیٹکس، ویب ڈیولپمنٹ وغیرہ کو شامل کرنا اور تعلیمی قرض کی انشورنس فراہم کرنا۔
 اعلیٰ تعلیمی اداروں کے لیے – ، ودیا لکشمی پورٹل www.vidyalakshmi.co.in اور جن سمرتھ پورٹل www.jansamarth.in کو اپنی ویب سائٹس پر شامل کرنا اور مقبول بنانا۔ تشہیر، سہولت کاری اور قرض کی وصولی میں زیادہ سے زیادہ شمولیت۔ یتیموں کے معاملے میں فیکلٹی کے شریک قرض دہندگان کے طور پر کام کرنے والے اساتذہ کے امکانات تلاش کریں۔
 سوشل میڈیا پلیٹ فارم، بینر، پوسٹر، پمفلیٹ، پراسپیکٹس، یونیورسٹیوں اور تعلیمی اداروں میں آگاہی بوتھ کے ذریعہ ، طلباء، تعلیمی اداروں اور مالیاتی اداروں/بینکوں کے درمیان رابطہ کاری کے لیے میکانزم قائم کرنا تاکہ تعلیمی قرضوں کی آسانی سے دستیابی کو آسان بنایا جا سکے۔ طلباء اور شراکت داروں کے درمیان قرض کی سہولیات۔
4. اس سیمینار کا اختتام اعلیٰ تعلیمی اداروں ، بینکوں، این ایم ڈی ایف سی اور اس کے ریاستی چینلائزنگ شراکت داروں جیسے مختلف اسٹیک ہولڈر کو شامل کرتے ہوئے ایک واٹس ایپ گروپ بنانے کے فیصلوں کے ساتھ ہوا ۔ مزید یہ کہ این ایم ڈی ایف سی تعلیمی قرض کی ا سکیم مزید قابل رسائی بنانے کے لیے اس پر نظر ثانی کرنے کا بھی فیصلہ کیا گیا ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11768
(Visitor Counter : 91
بندرگاہوں، جہاز رانی اور آبی راستوں کی وزارت
اہم بندرگاہوں کے لیے ایک عدالتی بورڈ کی تشکیل کا نوٹیفکیشن جاری
اہم بندرگاہوں سے متعلق اتھارٹیز ایکٹ،2021 تین نومبر 2021 کو نافذ ہوا۔ ایکٹ کے سیکشن 54 میں ایک عدالتی بورڈ کی تشکیل کا تصور کیا گیا ہے جس کے ذریعے مذکورہ ایکٹ کے سیکشن 58 کے تحت مقرر کردہ کاموں کو انجام دینا ہے۔
مذکورہ ایکٹ کے تحت بنائے گئے اہم بندرگاہوں کے لیے ایک عدالتی بورڈ رولز، 2023 کو بندرگاہوں، جہاز رانی اور آبی گزرگاہوں کی وزارت نے 17 جنوری 2023 کو گزٹ میں مطلع کیا ہے۔ عدالتی بورڈ ایک پریزائیڈنگ آفیسر اور دو ممبران پر مشتمل ہوگا۔ پریذائیڈنگ آفیسر سپریم کورٹ آف انڈیا کا ریٹائرڈ جج یا ہائی کورٹ کا ریٹائرڈ چیف جسٹس ہوگا اور دونوں ممبران یا تو ریاستی حکومت کے ریٹائرڈ چیف سکریٹری ہوں گے یا اس کے مساوی یا حکومت ہند کا ریٹائرڈ سکریٹری یا اس کے مساوی ہوں گے۔
پریزائیڈنگ آفیسر اور عدالتی بورڈ کے ممبران کا تقرر ایک سلیکشن کمیٹی کی سفارش پر کیا جائے گا۔ یہ کمیٹی چیف جسٹس آف انڈیا یا ان کے نامزد کردہ؛ عملہ اور تربیت کے محکمے کے سکریٹری اور بندرگاہوں، جہاز رانی اور آبی گزرگاہوں کی وزارت کے سکریٹری پر مشتمل ہے۔
مندرجہ بالا قواعد کے مطابق عدالتی بورڈ کی تشکیل کے لیے حکومت کی طرف سے کارروائی شروع کی جا رہی ہے۔ ایک بار ایڈجوڈیکیٹری بورڈ کے قیام کے بعد بڑی بندرگاہوں کے لیے ٹیرف اتھارٹی کا وجود ختم ہو جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 67
وزارتِ تعلیم
مرکزی حکومت جموں وکشمیر کی ترقی کے لیے پوری طرح پرعزم ہے: سنجے دھوترے
نئی دہلی ، 22؍جنوری2020: انسانی وسائل کی ترقی؍مواصلات اور الیکٹرونکس اور اطلاعات ٹکنالوجی کے مرکزی وزیر مملکت جناب سنجے دھوترے نے کہا ہے کہ وزیر اعظم جناب نریندر مودی کی سربراہی میں حکومت نے جموں و کشمیر کے لیے 80 ہزار کروڑ روپے کے ایک ترقیاتی پروجیکٹ کو منظوری دے دی ہے، جس کا مقصد آئی آئی ٹی، آئی آئی ایم اور اےآئی آئی ایمز کا قیام کرنا ہے اور شاہراہوں ، بجلی کی پیداوار اور سینچائی کے پروجیکٹوں کی ترقی کی اجازت دیتا ہے۔ انہوں نے کہا کہ ایسے پروجیکٹوں کا تیزی سے جائزہ بھی لیا جارہا ہے جو پچھلے کئی دہائیوں سے ادھورے پڑے ہیں۔
انہوں نے یہ بات آج مرکزی حکومت کی خصوصی عوامی رابطے کے پروگرام سے خطاب کرتے ہوئے کالا کوٹ میں کہی تاکہ جموں و کشمیر اور اس کے عوام کی مجموعی ترقی کے لیے حکومت کی پالیسیوں اور پروگراموں کے نفاذ کے بارے میں معلومات کو عام کیا جاسکے۔
جموں و کشمیر کے اپنے دو روزہ دورے کے دوران جناب دھوترے نے راجوری ضلع کے کالاکوٹ اور نوشیرا بلاکوں کا دورہ کیا۔ انہوں نے وہاں حکومت کے کئی پروجیکٹوں کا بھی افتتاح کیا اور عام لوگوں کے ساتھ بات چیت بھی کی۔ اپنے دورے کے دوران انہوں نے مختلف اداروں کا بھی دورہ کیا اور اپنے تمام تینوں وزراءکی نگرانی میں مختلف محکموں کے سینئر افسران کے ہمراہ جموں و کشمیر کے سینئر افسروں کے ساتھ باری باری سے اسکیموں کا جائزہ لیا اور ان سے بات چیت بھی کی۔
اس دورے کا اہم مقصد حکومت ہند کی مختلف ترقیاتی اسکیموں کے بارے میں عام لوگوں کے ساتھ تبادلہ خیال کرنا تھا تاکہ وزیر اعظم کے ترقیاتی پیکیج کے تحت مختلف پروجیکٹوں پر عمل آوری کو تیز کیا جاسکے اور منفرد مستفیدین کو سامنے رکھتے ہوئے مختلف اسکیموں کے مؤثر نفاذ کو عملی جامع پہنایا جاسکے۔ اس کے علاوہ اڑچنیں دور کرتے ہوئے طویل عرصے سے زیر التوا پرجیکٹوں کو پھر سے شروع کیا جاسکے اور ساتھ ہی ساتھ شفافیت کے ساتھ ساتھ مؤثر انتظامیہ کو یقینی بنایا جاسکے۔
جناب دھوترے نے جموں وکشمیر کے عوام کو ان مختلف اقدامات کے بارے میں باخبر کیا جو مرکزی حکومت کی طرف سے خطے کی تیز تر ترقی کے لیے کیے گئے ہیں، خاص کر دفعہ 370 کی منسوخی اور نئے مرکز کے زیر انتظام علاقوں کی تشکیل کے بعد اس طرح کے خصوصی عوامی رابطے کے پروگرام کا ایک اہم مقصد 50 سے زیادہ مرکز کی اسکیموں کو جموں و کشمیر کے عوام تک لے جانا ہے۔ ان اسکیموں کے نفاذ اور انہیں مؤثر طورپر مقبقل بنانے کے لئے مرکز کے زیر انتظام نئے علاقے میں مساوی مواقع؍تعلیمی، معاشی ترقی اور روزگار پیدا ہونے اور صنعتی ترقی کی راہ ہموار ہوگی۔
کوئلے کی وزارت
کوئلہ کانکنی کے معیارکو بہترکرنے کے لئے تازہ ترین ٹکنالوجیوں کو تعینات کیاگیا
کوئلہ ، کانکنی اورپارلیمانی امور کے مرکزی وزیرجناب پرہلاد جوشی نے آج راجیہ سبھا میں ایک تحریری جواب میں بتایاکہ کوئلے کی کمپنیاں کوئلے کی کانکنی کے لئے ہمیشہ کوشش کرتی ہیں کہ سب سے بہترکانکنی کے طریقوں اورٹکنالوجی کو اختیارکریں ۔ انھوں نے کوئلے کی کانکنی کے معیار میں بہتری لانے کے لئے مندرجہ ذیل اقدامات کئے ہیں :
- اوپن کاسٹ کوئلہ کانکنی میں استعمال شدہ ٹکنالوجیز نئی ہیں اورکوئلے کی کمپنیاں تکنیکی ترقی کے ساتھ رفتار برقراررکھے ہوئے ہیں ۔
- اعلیٰ صلاحیت کی زبردست ارتھ موونگ مشینریز  کی تعیناتی مثلاً 240ٹی ریرڈمپرکے ساتھ 42کم شوویل کا استعمال ۔
- بڑے پیمانے پرسطحی کانکن اختیارکئے جارہے ہیں تاکہ کوئلے کے اخراج کے لئے خطرنات دھماکہ کی ضرورت کو ختم کیاجاسکے ، صارفین کو مطمئن کیاجاسکے اورماحولیات ضروریات کی تکمیل کی جاسکے ۔
- فرسٹ مائل کنکٹی وٹی  پروجیکٹس ، ان پٹ کرشنگ اور کنویئنگ سسٹم /تمام مستقبل اورموجودہ کانوں کے سرفیس بیلٹ کنویئر کے توسط سے کوئلے کی نقل وحمل ۔
- اووربرڈین  پیمانے میں زیادہ درستگی کے لئے 3ڈی ٹیسرسٹریل لیزراسکینر۔
- بہترکانکنی نقشہ سازی اورنگرانی –زمین کی بحالی ، آگ نقشہ سازی ، کانکنی بندی نگرانی کے لئے ڈرون /غیرانسانی ایریئل وھیکلس  کاتعارف ۔
- کام کی کارکردگی بڑھانے اورحادثات کےخطرات کو کم کرنے کے لئے مختلف دوسرے تکنیکی اقدامات کئے گئے ہیں ۔ مثال کے طورپر سلوپ مانیٹرنگ ٹیکنالوجیز، ڈمپرس میں تصادم بچانے والے نظام جیسی ٹکنالوجی ، قربت وارننگ سسٹم ، آپریٹرسے مبرا ٹریک ڈسپیچ سسٹم  وغیرہ ۔
- گرد وغبارکودبانے کےلئے آٹومیٹڈ مسٹ پرمبنی پانی کے چھڑکاؤ کا نظام ۔
کوئلہ کی کمپنیاں بین الاقوامی ایجنسیوں /کمپنیوں سے کوئلے کی کانکنی کے لئے سب سے بہترکانکنی کے طریقوں اورٹکنالوجی کو اختیارکرنے کی نگرانی اوررہنمائی کے لئے امداد لیتی رہی ہیں ۔
وزارت دفاع
’آتم نر بھر بھارت‘: آئی ڈی ای ایکس-ڈی آئی او نے دفاعی اختراع کے لیے 100ویں معاہدے پر دستخط کیے
وزارت دفاع کے دفاعی پیداوار کے محکمے کےفلیگ شپ اقدام،آئی ڈی ای ایکس نے 26 جولائی 2022 کو اپنے 100ویں معاہدے پر دستخط کر کےاہم سنگ میل حاصل کیا ہے۔
آئی ڈی ای ایکس فریم ورک کو 2018 میں وزیر اعظم جناب نریندر مودی نے اس مقصد کے ساتھ شروع کیا تھا کہ یہ دفاعی شعبے میں تعاون اور مشترکہ ترقی کا پلیٹ فارم مہیا کرے گا، اور دفاعی شعبے میں شراکت کے لیے اسٹارٹ اپس کو شامل کرے گا اور ملک میں دفاعی اور ایرو اسپیس سیٹ اپ تیار کریں۔ آئی ڈی ای ایکس کو ڈیفنس انوویشن آرگنائزیشن  کے ذریعے لاگو کیا جا رہا ہے، جو دفاعی پیداوار کے محکمے، وزارت دفاع کے تحت قائم کیا گیا ہے۔
بہت ہی کم وقت میں آئی ڈی ای ایکس ، جسے سال 2021 کے لیے جدت کے زمرے میں عوامی پالیسی کے لیے باوقار وزیر اعظم ایوارڈ سے بھی نوازا گیا ہے، ڈیفنس انڈیا اسٹارٹ- اپ چیلنجز ، پرائم اور اوپن چیلنجز جیسے اپنے فلیگ شپ پروگراموں کے ذریعے دفاعی ماحولیاتی نظام میں ایک گیم چینجر کے طور پر ابھرا ہے۔ آئی ڈی ای ایکس مطلوبہ رفتار حاصل کرنے میں کامیاب رہا ہے اور دفاعی شعبے میں بڑے پیمانے پر اسٹارٹ اپس قایم کر رہا ہے۔
آج، 100ویں معاہدے پر ایڈیشنل سکریٹری  اور سی ای او، ڈی آئی او جناب سنجے جاجو نے، پیس فائی میڈیکل ٹیکنالوجیز پرائیویٹ لمیٹڈ کےسی ای او جناب سائ پرساد پویارکر کے ساتھ دستخط کئے۔ اس موقع پر دفاعی سکریٹری ڈاکٹر اجے کمار اور فوج کے نائب سربراہ لیفٹیننٹ جنرل بی ایس راجو بھی موجود تھے۔ اس موقع پر خطاب کرتے ہوئے ڈاکٹر اجے کمار نے کہا، ’’ہمیں یقین ہے کہ آئی ڈی ای ایکس ہندوستان کو دنیا کا سب سے بڑا دفاعی اختراعی ماحولیاتی نظام بنائے گا۔ اس کے لیے، میں سروسز، اسٹارٹ اپس، پارٹنر انکیوبیٹرز اور آئی ڈی ای ایکس ٹیم سمیت تمام اسٹیک ہولڈرز کی انتھک اور مسلسل کوششوں اور تعاون کا شکریہ ادا کرنا چاہوں گا‘‘۔
آج تک، آئی ڈی ای ایکس نے آئی ڈی ای ایکس پرائم، ڈی آئی ایس سی کے سات راؤنڈز  اور او سی کے پانچ راؤنڈز شروع کیے ہیں، انفرادی اختراع کاروں، ایم ایس ایم ایز اور اسٹارٹ اپس سے 4000 سے زیادہ درخواستیں موصول ہوئی ہیں۔ 250 کروڑ روپے سے زیادہ کے پروجیکٹوں کو مختص کیا گیا ہے اور 400 کروڑ روپے سے زیادہ مالیت کی 14 اشیاء کی خریداری کو منظوری دی گئی ہے۔ آئی ڈی ای ایکس ہزاروں ملازمتیں وضع کرنے اور ہندوستان کے ہنر کو ملک میں واپس لانے میں بھی کامیاب رہا ہے۔
پچھلے چار سالوں میں، مارچ 2022 میں ڈیفنس ایکوزیشن کونسل  کے ذریعے 14 منصوبوں میں سے17 اسٹارٹ اپس کو پہلے ہی ضرورت کی قبولیت  دی جا چکی ہے۔ ڈی آئی ایس سی 1 اور 2 مکمل ہونے کے قریب ہے اور ڈی اے سی 3میں سےکچھ کو ڈی آئی ایس سی کی طرف سے موجودہ مالی سال کے اختتام تک اے او این دیا جا سکتا ہے۔
ڈی اے سی اس بات کو یقینی بنانے کے لیے تیز رفتاری سے کام کر رہا ہے کہ اس کے اسٹارٹ اپس اور اختراع کاروں کے ساتھ معاہدے بروقت منطقی انجام تک پہنچیں، جن سےبالآخر ابھرتے ہوئے، جلد ہی ایک منی رتن بننے کے لیے بے شمار آپشنز کھولیں گے اور ساتھ ہی ساتھ خدمات کی ضرورت کو بھی پورا کریں گے۔